Bač

**Bač** (, , , ) je gradsko naselje i sedište istoimene opštine u Južnobačkom okrugu. Prema popisu iz 2002. bilo je 6087 stanovnika (prema popisu iz 1991. bilo je 6046 stanovnika). Regija Bačka je dobila ime po ovom gradu.

Bač je udaljen 62 km od Novog Sada, 140 km od Beograda i 120 km od Subotice.

## Historija
Istorija Bača počinje još u bronzano doba. U Budimpešti se čuva mač iz tog perioda koji je nađen u okolini današnjeg Bača. Iskopine kod današnjeg Bača iz rimskog perioda pokazuju da je tu nekada bila veća rimska naseobina, koja je stradala usled nasrtaja Varvara.

Drevni grad je dao ime celoj regiji Bačka. Prvi tragovi u pisanim izvorima o Baču i području oko njega potiču još iz perioda Justinijana, kada gospodar Carigrada i car Istočnog rimskog carstva pominje Bač u svom pismu 535. godine.

Bač je prema nekim letopisima bio i Avarska tvrđava (873. godine). Reč Bač to upravo i znači. U prelazu prvog milenijuma u drugi, Bač je već bio izgrađen i utvrđen grad. Za vreme Arpadovića Bač postaje ne samo crkveno sedište nadbiskupije već i kraljevski grad u koji dolaze plemići i vladari na dogovore, zborove i skupštine.

U 12. veku Bač beleži veliki uspon. U tom periodu se prvi put u pisanim izvorima pominje moćna tvrđava.

U 14. veku su zabeleženi sve češći upadi Turaka. Mnogi pohodi na Turke su kretali iz Bača. U vreme Mohačke bitke i Bač je dao svoju konjicu. Međutim, prodor Turaka nije zaustavljen pa Bač, početkom 15. veka, nakon Mohačke bitke i pada Beograda, biva osvojen. Tvrđavu Bač je tada dosta dugo i uspešno branio srpski despot Stefan Berisavljević.

Bač je imao više stanovništva, zanatlija i raznih zanimanja nego zajedno Sombor, Subotica, Apatin i Bečej. Međutim, posle Rakocijeve bune i rušenja tvrđave, Bač počinje da gubi značaj na ovom području.

U centru Bača, u kući porodice Gebauer otvorena je prva apoteka u Vojvodini (19. vek). Kompletno je očuvan ulaz sa izlogom i stepenište nekadašnje apoteke. Takođe, za vreme krstaških ratova u okviru današnjeg Franjevačkog samostana bila je ustanovljena bolnica za koju se pretpostavlja da je bila prva u ovom delu Evrope.

## Značajne osobe
* Stjepan Bartolivić (* 1909 - † 1992), etnograf, jezikoslovac, kulturni istoričar. 
* Zlatko Kesler (* 1960), srpski paraolimpijac stonoteniser, osvajač olimpijske medalje u Londonu 2012;

## Demografija

### Etnički sastav 1910

### Etnički sastav 2002
U naselju Bač živi 4883 punoletna stanovnika, a prosečna starost stanovništva iznosi 40,0 godina (38,8 kod muškaraca i 41,1 kod žena). U naselju ima 2103 domaćinstva, a prosečan broj članova po domaćinstvu je 2,89.

Ovo naselje je uglavnom naseljeno Srbima (prema popisu iz 2002. godine), a u poslednja tri popisa, primećen je blagi porast u broju stanovnika.

## Foto album

Datoteka:Bač,_The_Franciscan_Church.jpg|Franjevački samostan
Datoteka:Catholic_church_in_Bač,_Vojvodina,_Serbia.jpg|Katolička crkva u Baču
Datoteka:Mali_Bač_Orthodox_church.jpg|Pravoslavna crkva u Malom Baču


## Povezano
* Opština Bač 
* Bačka tvrđava
* Franjevački samostan
* Tursko kupatilo u Baču

## Reference

## Vanjske veze

* Novosti/Multimedija - Oficijalni sajt 
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)